CELEX: E2017J0004
Language: et
Date: 2018-03-21 00:00:00
Title: Kohtu otsus, 21. märts 2018, kohtuasjas E-4/17 — EFTA järelevalveamet vs. Norra Kuningriik (Kohustuste täitmata jätmine EFTA riigi poolt – Direktiiv 2004/18/EÜ – Riigihange – Hankeleping – Ehitustööde riigikontsessioon)

26.7.2018   
            
            
               ET
            
            
               Euroopa Liidu Teataja
            
            
               C 264/16
            
         
      KOHTU OTSUS,
      21. märts 2018,
      kohtuasjas E-4/17
      EFTA järelevalveamet vs. Norra Kuningriik
      
         (Kohustuste täitmata jätmine EFTA riigi poolt – Direktiiv 2004/18/EÜ – Riigihange – Hankeleping – Ehitustööde riigikontsessioon)
      
      (2018/C 264/10)
      Kohtuasjas E-4/17, EFTA järelevalveamet vs. Norra Kuningriik, on esitatud AVALDUS, et kohus tunnistaks, et klassifitseerides riigihankelepingu, mille esemeks on Kristiansandis Torveti keskväljakul asuva maa-aluse parkla ehitustööd ja käitamine, ekslikult „teenuste kontsessioonina“ mitte „ehitustööde kontsessioonina“, ning viies läbi hankemenetluse vastuolus EMP riigihangete eeskirjadega, on Norra Kuningriik rikkunud Euroopa Majanduspiirkonna lepingu XVI lisa punktis 2 osutatud akti (Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) ja lepingu XVI lisa punktis 6a osutatud õigusakti (Euroopa Parlamendi ja nõukogu 5. novembri 2002. aasta määrus (EÜ) nr 2195/2002 ühtse riigihangete klassifikaatori (CPV) kohta) sätteid. Kohus koosseisus esimees ja ettekandev kohtunik Páll Hreinsson ning kohtunik Per Christiansen ja ad hoc kohtunik Nicole Kaiser tegi 21. märtsil 2018 järgmise resolutiivosaga otsuse:
      Kohus otsustab:
      
                  1.
               
               
                  seoses Kristiansandi valla poolt 2015. aastal läbiviidud hankemenetlusega linna keskväljaku (Torvet) alla rajatava maa-aluse parkla ehitamiseks ja käitamiseks ei ole Norra Kuningriik täitnud kohustusi, mis tulenevad Euroopa Parlamendi ja nõukogu 31. märtsi 2004. aasta direktiivist 2004/18/EÜ (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta), millele on viidatud Euroopa Majanduspiirkonna lepingu XVI lisa punktis 2,
                  
                              i)
                           
                           
                              jättes avaldamata kõikjal EMPs hanketeate, nagu on ette nähtud direktiivi artikli 58 lõikes 3;
                           
                        
                              ii)
                           
                           
                              kasutamata täielikke ja piisavalt täpseid ühtse riigihangete klassifikaatori koode, mis on vastuolus direktiivi artikli 58 lõikega 2, direktiivi artikli 1 lõikega 14 ja Euroopa parlamendi ja nõukogu 5. novembri 2002. aasta määrusega (EÜ) nr 2195/2002 ühtse riigihangete klassifikaatori (CPV) kohta, mis on EMP lepingu XVI lisa punktis 6a osutatud akt ning
                           
                        
                              iii)
                           
                           
                              eirates hankemenetluses taotluste esitamise miinimumtähtaega, nagu on ette nähtud direktiivi artiklis 59.
                           
                        
            
                  2.
               
               
                  Kohus kohustab Norra Kuningriiki kandma menetluskulud.